“วุฒิศักดิ์ คลีนิก” เตรียมเข้าตลาดหุ้นในปีนี้ หวังขยายธุรกิจเติบโต
"วุฒิศักดิ์ คลีนิก" เตรียมเข้าตลาดหุ้นในปีนี้ หวังขยายธุรกิจ-ปรับโครงสร้างทางการเงินให้แข็งแกร่ง โดยมีบล.เมย์แบงก์ กิมเอ็ง (ประเทศไทย) - บล.ซีไอเอ็มบี (ประเทศไทย) เป็นที่ปรึกษาทางการเงิน อนึ่ง เป็นบริษัทในเครือ EFORL 
3 ก.พ. 2559

บริษัท วุฒิศักดิ์ คลีนิค อินเตอร์ กรุ๊ป จำกัด ระบุว่า บริษัทได้แต่งตั้ง บล.เมย์แบงก์ กิมเอ็ง (ประเทศไทย) และ บล.ซีไอเอ็มบี (ประเทศไทย) ให้เป็นที่ปรึกษาทางการเงินในการเตรียมความพร้อมในการนำบริษัท ดับบลิวซีไอ โฮลดิ้ง จำกัด ซึ่งเป็นผู้ถือหุ้นในบริษัท วุฒิศักดิ์ฯ เพื่อเข้าระดมทุนในตลาดหลักทรัพย์แห่งประเทศไทยภายในปี 59 โดยมีวัตถุประสงค์เพื่อนำเงินมาขยายธุรกิจให้บริษัทเติบโตเต็มศักยภาพ และปรับโครงสร้างทางการเงินให้แข็งแกร่ง
อนึ่ง เป็นบริษัทย่อยของบริษัท อี ฟอร์ แอล เอม จำกัด (มหาชน) หรือ EFORL 